CELEX: C2007/297/39
Language: sk
Date: 2007-12-08 00:00:00
Title: Vec C-437/07: Žaloba podaná 19. septembra 2007 – Komisia Európskych spoločenstiev/Talianska republika

8.12.2007   
            
            
               SK
            
            
               Úradný vestník Európskej únie
            
            
               C 297/24
            
         Žaloba podaná 19. septembra 2007 – Komisia Európskych spoločenstiev/Talianska republika
   (Vec C-437/07)
   (2007/C 297/39)
   Jazyk konania: taliančina
   Účastníci konania
   
      Žalobkyňa: Komisia Európskych spoločenstiev (v zastúpení: C. Zadra a D. Kukovec, splnomocnení zástupcovia)
   
      Žalovaná: Talianska republika
   Návrhy žalobkyne
   
               —
            
            
               určiť, že Talianska republika si tým, že obec Aquila uzavrela v rámci verejného obstarávania stavebných prác zmluvu, ktorej predmetom je plánovanie a uskutočnenie električkovej trate s gumenými kolesami verejnej hromadnej dopravy v meste Aquila v konaní, akým je „financovanie projektu“, ktoré smeruje k udeleniu koncesie na stavebné práce a v ktorom uskutočnila zmenu úvodného projektu, ktorý je predmetom verejného obstarávania, po uverejnení oznámenia o vyhlásení obstarávania, porušila povinnosti, ktoré jej vyplývajú zo smernice Rady 93/37/EHS (1) zo 14. júna 1993 o koordinácii postupov verejného obstarávania prác a najmä jej článkov 7 a 9, ako aj článkov 43 ES a 49 ES, ktorými je zakotvená zásada transparentnosti a zákazu diskriminácie,
            
         
               —
            
            
               zaviazať Taliansku republiku na náhradu trov konania.
            
         Žalobné dôvody a hlavné tvrdenia
   Obec Aquila uzavrela v rámci verejného obstarávania stavebných prác zmluvu, ktorej predmetom je plánovanie a uskutočnenie električkovej trate s gumenými kolesami verejnej hromadnej dopravy v meste Aquila v konaní, akým je „financovanie projektu“, ktoré smeruje k udeleniu koncesie na stavebné práce, a nie k verejnému obstarávaniu stavebných prác. Spomínaná obec uskutočnila popritom zmenu úvodného projektu, ktorý je predmetom obstarávania, po uverejnení oznámenia o vyhlásení obstarávania.
   Podľa názoru Komisie predstavuje zmluva medzi obcou Aquila a skupinou stavebných investorov pre projekty v tomto rámci verejné obstarávanie prác v zmysle práva Spoločenstva. Následne udelenie takejto zákazky v konaní, akým je „financovanie projektu“, ktoré smeruje k udeleniu stavebnej koncesie, porušuje ustanovenia smernice 93/37, osobitne jej článkov 7 a 11. Okrem toho porušuje zmena projektu, ktorý je predmetom obstarávania, po uverejnení oznámenia o vyhlásení obstarávania, zásady transparentnosti a zákazu diskriminácie, ktoré vyplývajú zo slobody usadiť sa a slobody poskytovať služby v zmysle článku 43 ES resp. 49 ES.
   
      (1)  Ú. v. EÚ L 199, s. 54.